
PRINCIPALELE ATRIBUȚII 
PENTRU POSTURILE DE ASISTENT SOCIAL /S 
1. Cunoaște și aplică standardele de calitate în domeniu, procedurile specifice de lucru, regulamentele, codurile și le prelucrează periodic cu personalul și beneficiarii din unitate;
2. Efectuează evaluarea și reevaluarea beneficiarului din punct de vedere social cu participarea acestuia și/sau a reprezentantului legal;
3. Elaborează dosarul de caz în timp util, urmărindu-se respectarea termenelor finale pentru soluționarea cazului;

4. Participă, ca membru al echipei multidisciplinară la întocmirea/revizuirea Planului Individual de Servicii;
5. Are rol de mediator, în privința optimizării relațiilor sociale ale beneficiarilor în cadrul compartimentului/locuinței și în comunitate;

6. Promovează activități de conștientizare și implicare a comunității în satisfacerea nevoilor, a educației, a ocupării timpului liber, etc;
7. Intervine în caz de urgență și sprijină beneficiarii pentru rezolvarea unor situații de criză;

8. Cunoaște particularitățile individuale ale beneficiarilor și stabilește o comunicare adecvată cu aceștia;

9. Cunoaște starea de sănătate a beneficiarilor și îi sprijină în gestionarea problemelor de sănătate;

10. Încurajează, sprijină și acompaniază beneficiarii să mențină relații cu familia;

11. Ia act de incidente deosebite, informează pe linie ierarhică cu privire la acestea și soluționează, în limita competenței sale, cu respectarea procedurilor;

12. Ia act de incidente deosebite, le înregistrează în registrul special și ia măsuri pentru rezolvarea acestora;
13. Sprijină și asistă beneficiarul în rezolvarea unor probleme de ordin financiar, etc, face propuneri de rezolvare a acestor situații;

14. Protejează beneficiarii împotriva abuzului, neglijării, tratamentului inuman sau degradant.

